Габрыэль прыходзіць на пачатку да Захарыі, а пазней да Марыі з інфармацыяй вельмі складанай, каб яе прыняць, і амаль непраўдападобнай! У першым выпадку інфармуе, што старэнькая Альжбета народзіць дзіця, а ў другім, што Панна зачне і народзіць дзіця без удзелу мужчыны. Габрыэль – прадстаўнік Бога, для Якога “няма нічога немагчымага”. Вось такую паставу можам наследаваць мы ў сваім жыцці. Калі вакол нас нарастаюць праблемы, калі мы або нашыя блізкія знаходзяцца ў сітуацыях па-людску бязвыхадных, мы можам несці надзею і веру ў Бога, Які ўсё можа. Пасябраваць з Габрыэлем – гэта прызнаць, што наш Бог – гэта Бог цудаў, які жадае нам дабра, а не цярпення. З гэтым анёлам звязаны таксама і клопат аб жыцці – ад зачацця да натуральнай смерці. Вельмі важна перасцерагаць перад абортамі, эўтаназіяй і п’янствам, якое таксама забівае. Габрыэль – гэта арханёл Слова. Ён дапаможа падбіраць словы так, каб прамаўляліся з моцаю Божаю, каб траплялі да сэрцаў і помыслаў людскіх. Можа таксама дапамагчы слухаць Слова Божае на малітве.